《真阳峡》
宋代·邓林

满眼皆吟料，归囊未尽空。
江波连岸碧，野火张天红。
高树留寒日，长芦转晚风。
客身虽小艇，心已故山中。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。